సి. ఎన్. మంజునాథ్

చోలేనహళ్లి నంజప్ప మంజునాథ్ (జననం 23 సెప్టెంబర్ 1957) భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో బెంగళూరు గ్రామీణ లోక్‌సభ నియోజకవర్గం నుండి తొలిసారి లోక్‌సభ సభ్యుడిగా ఎన్నికయ్యాడు. 

మంజునాథ్ మాజీ ప్రధాని హెచ్‌.డి. దేవెగౌడ కుమార్తె అనుసూయను వివాహం చేసుకున్నాడు. ఆయన శస్త్రచికిత్సా ప్రక్రియ, బెలూన్ మిట్రల్ వాల్వులోప్లాస్టీలో, అక్యురా బెలూన్ కాథెటర్‌ని ఉపయోగించి గరిష్ట ప్రక్రియలను చేసిన సేవలకుగాను 2007లో పద్మశ్రీ అందుకున్నాడు. 

మంజునాథ్ 2024 జనవరిలో పదవీ విరమణ చేయడానికి ముందు 18 సంవత్సరాల పాటు ప్రభుత్వ యాజమాన్యంలోని శ్రీ జయదేవ ఇన్‌స్టిట్యూట్ ఆఫ్ కార్డియోవాస్కులర్ సైన్సెస్ అండ్ రీసెర్చ్‌కు డైరక్టర్‌గా పని చేశాడు.
రాజకీయ జీవితం
డా.మంజునాథ్ భారతీయ జనతా పార్టీ ద్వారా రాజకీయాల్లోకి వచ్చి 2024లో జరిగిన లోక్‌సభ ఎన్నికలలో బెంగళూరు గ్రామీణ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి డీ.కే. సురేశ్ పై 2,69,647 ఓట్ల మెజార్టీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. 

మూలాలు

వర్గం:1957 జననాలు
వర్గం:భారతీయ జనతా పార్టీ రాజకీయ నాయకులు
వర్గం:18వ లోక్‌సభ సభ్యులు
వర్గం:కర్ణాటక నుండి ఎన్నికైన లోక్‌సభ సభ్యులు
వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు